James Celarek	— National Association of Mortgage Underwriters (NAMU)®
Newer PostSharon Wildsmith
Older PostLori Hawkins (speaker tweeter mobil yg bagus ) - Audio Jakarta -- The Biggest Audio Mobile Store
Search "speaker tweeter mobil yg bagus" The Wayward Sherpa – redftech
Previous postChoose-your-own Career/Adventure
Next postThe Tyrant Johann en Elsie Kritzinger toere - Finfoot Lake Lodge
Finfoot Lake Lodge
Klik op kaart en fotos Totale afstand : 142 km
Ons is al jare lank bevriend met Sarel en Melani van der Westhuizen, die nuwe bestuurders van die Finfoot Lake Lodge. Ons het hul leer ken toe hul nog die bestuurders was van die Nibela Lodge by die St Lucia Meer.
Dream Vacations het onlangs die oord aangekoop en vir Sarel en Melani hierheen verplaas om die voormalige Finfoot Lodge, wat in onbruik geraak het, en baie verwaarloos was, te kom opbou tot 'n nuwe luukse vakansie-oord in die bosveld.
Die oord het aan die begin van Oktober 2016 weer sy deure oopgemaak, en ons was van die eerste besoekers aan die oord.
Van Johannesburg neem ons die R512 wat ons verby die Lanseria Lughawe neem. By Broederstroom draai ons links op die R560 verby Pekanwood Estate. Dan draai ons weer regs op die R512 wat ons oor die Hartebeespoortdam neem. By die 4-rigting stop by die kaggelkakkies winkeltjies draai ons weer links op die R104. Dan volg ons die pad via die N4 en R556 op pad na Sun City.
Die afdraai na die oord is net sowat 30 kilometer suid van Sun City op die R556. Na 'n kort stukkie grondpad van ongeveer 14 km, bereik jy die ingang na die oord op regterkant. Die afdraai is net voor jy die Elandsrivier kruis, en die oord lê op die suidelike oewer van die Vaalkop dam.
Finfoot ontvangs Swembad Luukse rondawels
Swembad dek Kroeg gedeelte Swembad
Voegoggend vertrek ons twee saam met Sarel op die kleinste van die twee bote om voels op die dam te gaan kyk. Ons ry in die rigting van die inloop waar die Elandsrivier in die Vaalkopdam inloop. Dis 'n doodstil oggend en ons sien amper 40 spesies voordat dit te warm word en ons terugdraai om te gaan ontbyt eet.
Sarel se voellys vir die oord staan reeds op 144. Op en om die dam is hier geweldig baie voels en die lys word weeklik aangevul.
Ons was baie opgewonde toe ons 'n familie Goudsnippe (Painted Snipe) langs die dam sien en mooi kon afneem.
Kleiner swembad Buite sitkamer Suiping vir diere
Bote op dam Goudsnip Swartbors Slangarend
Baba Reuse Reier Kemphaan (Ruff) Nimmersat en Lepelaar
En daar tref die hittegolf in die bunneland ons by Finfoot. Hier teen 09:00 vanoggend was dit al kokend warm.
Teen 06:00 ry ons met ons voertuig om te sien watter voels ons vandag kan sien. Die plaas het baie mooi paadjies so deur die bosveld bome, en ons kon kruis en dwars oor die plaas ry. In die proses kon ons 13 nuwe spesies by ons triplysie byvoeg. Die dam is baie leeg en ons kon tot op die "eiland" in die middel van die dam ry.
Na ontbyt spandeer ons die dag in die rondawel waar die lugversorger die temperatuur leefbaar maak. Hier moet die son jou nie vandag alleen buite kry nie.
Ons voel jammer vir die baie vriendelike gidse wat gaste vandag moet rondneem.
Booze Cruize Son sak op Booze Cruize Kano roei
Moeras Ruiter Kitlitz Bru Bru
Na die ongelooflike warm dag, tref nog 'n ramp ons. Die Escom kragdrade oorkant die dam, breek morsaf, en steek die veld aan die brand. Die personeel van die lodge het amper deur die nag vure doodgeslaan. Die ergste bo-op dit, is dat ons toe vir die nag en vandag geen krag het nie. Dis nog 'n 42 grade dag, met geen lugversorgers wat kan werk nie.
Ons gaan ry op die dam, maar die hitte en die wind verhinder ons om te lank uit te gaan.
Ons het maar rondgehang in die kamp en laat middag toe dit afkoel, het een van die gidse ons geneem vir lesse om op die Segways te ry. Toe ons die kuns bemeester, is ons die veld in om "wild te kyk". Eintlik moet jy so konsentreer om nie van die pad te ry of af te val nie, dat daar nie tyd is vir wild besigtiging nie.
Wildbesigtiging op Segways Rooibek Eende in vlug
Ons vertrek weer vroeg die oggend saam met Amerikaanse gaste op 'n bootrit op die dam. Ons sien weer die meeste van die voels wat ons reeds gesien het, maar die manne neem met hul kanonne alles wat beweeg af. Ons was weer gelukkig om die Goudsnip (Painted Snipe), sowel as die African Snipe (Afrikaanse Snip) langs die wal te sien.
Na amper drie ure op die water draai ons terug en ry af op 'n groot groep Sterretjies wat op die eiland sit. Terwyl ons die kameras fokus op die Sterretjies wat enige oomblik kan opvlieg, kom 'n rare besoeker vir die deel van die land by ons verby gevlieg. Die gids en die besoekers raak heel opgewonde oor die "Caspian Tern" wat ons afgeneem het, maar ek hou aan praat van die Skimmer (Water Ploer). Toe die opgewondenheid afneem en die voel gaan sit, kyk hul in die boeke, en wragtag, dit was toe 'n Skimmer!.
Ons het dadelik vir Trevor Hardaker van Rare Birds laat weet, en binne 'n uur of twee het vier voelkykers reeds 'n afspraak met Sarel gemaak om die volgende dag deur te ry om die Skimmer te kom soek.
African Scimmer Water Ploeer
Sarel, ons Skipper en Voelgids So skiet die Amerikaners voels
Voelkykers op soek na Waterploeer Lodge se plesierboot Waterploeer jaag Elsie
Reuse Sterretjie (Caspian) Witbaard Sterretjie (Whiskered) Elsie
Na aanleiding van ons verslag oor die Waterploeer (Skimmer) wat gister uitgestuur is, daag daar vanoggend 6 voelkykers van Johannesburg / Pretoria op om na die voel te soek. Ons gaan uit op die dam teen 07:00, maar na drie ure se soek kon ons dit nie weer opspoor nie.
Dit raak later baie warm en ons keer maar terug na die Lodge. Die besoekers was teleurgesteld omdat hul nie die Waterploeer kon sien nie, maar baie in hul skik met die verskeidenheid voels wat ons vir hulle kon wys. Soos die geluk dit wil he, sal hy seker more weer oor die dam vlieg.
Verblyf : Finfoot Lake Lodge Tel: 012-277 8900 e-pos: finfoot@dreamresorts.co.za Web: http://www.finfoot.co.za
Wi Fi : Beskikbaar
Kaarte : Kaart betalings beskikbaar
Brandstof : Naaste brandstof - Sun City (Pilansberg)